Jelaskan Kehilangan dan usaha-usaha menyelamat dari ARA San Juan (S-42) dalam bahasa melayu

Pada 17 November 2017, satu pengumuman dibuat menyatakan bahawa berita daripada San Juan tidak diperolehi sejak 15 November apabila kapal selam ini berada  daripada pantai, diluar Teluk San Jorge dalam perjalannya ke Mar del Plata daripada Ushuaia setelah menyertai satu latihan tentera, dan satu operasi cari dan selamat telah dilancarkan di kawasan yang sama. Terdapat 44 orang anak kapal di dalam kapal selam yang hilang ini, termasuk pegawai kapal selam wanita pertama Argentina, Eliana María Krawczyk. Kapal selam ini membawa oksigen tidak lebih daripada tujuh hari semasa menyelam.

Operasi cari dan selamat telah dilancarkan di bawah penyeliaan Pejabat Perhubungan Penyelamatan dan Melepaskan Diri Kapal Selam Antarabangsa, sebuah pertubuhan yang dianggotai lebih 40 buah negara yang ditubuhkan pada tahun 2003 berikutan malapetaka kapal selam Kursk. Kawasan pencarian bersaiz  dan keadaan cuaca yang berubah-ubah sepanjang operasi cari dan selamat, menjadikan tugas ini lebih sukar dengan ombak besar dan angin kuat.

Pada 23 November, Tentera Laut Argentina mengatakan bahawa peristiwa ini konsisten dengan letupan yang dikesan di  oleh Preparatory Commission for the Comprehensive Nuclear-Test-Ban Treaty Organization pos-pos mendengar di Pulau Ascension dan Kepulauan Crozet pada hari yang sama kapal selam ini terputus hubungan komunikasi.

Menjelang 24 November, operasi cari dan selamat yang melibatkan lebih 30 buah pesawat dan kapal daripada Argentina, United Kingdom, Brazil, Amerika Syarikat, Chile dan negara-negara lain. Keseluruhannya, lebih daripada 4,000 anggota daripada 13 buah negara membantu dalam operasi pencarian ini yang sebesar negara Sepanyol.

Pada 27 November, satu laporan didedahkan kepada pihak akbhar berdasarkan laporan terakhir kapal selam bermula pada 15 November, kebocoran pada snorkel San Juan telah menyebabkan air memasuki simpanan bateri depan pada hari sebelumnya, yang mana mencetus satu kebakaran. Selepas api dipadamkan, anak kapal memutuskan sambungan bateri pada bateri simpanan depan. Kapal selam meneruskan pelayaran dengan menggunakan bateri buritan.

Pada 30 November, 15 hari selepas kehilangan San Juan, pihak tentera laut mengistiharkan bahawa fasa penyelamtan operasi dihentikan, tetapi pencarian kapal selam di dasar laut akan diteruskan. Kematian 44 anak kapal merupakan angka kematian tertinggi di dalam kapal selam sejak peristiwa kepincangan tugas  pada bulan April 2003, mengatasi kemalangan K-152 Nerpa pada tahun 2008. Satu siasatan jenayah telah dilancarkan berikutan kehilangan ini.